Pole miskit parata, Karuisa on kalade järele hull. Sellised need mehed siis on. Vahel, kui kalahullus eriti hullusti peale tuleb, vöib ta kokku osta umbes mitukümmend kilo kala ja siis rahulolevalt nädal aega mömiseda. Ja siis ikkagi veel natuke kala lisaks osta...  Sestap ainuöige tort Karuisale sünnipäevaks on kalatort.  Sedasi selle tegemine siis käib:  1) ostan poest Saibi (see uus leiva ja saia segutoode), 2  pakki  2) ostan toorjuustu ja kalamarja kaunistuseks ja pealtmäärimiseks, ja natuke ka peterselli - kaunistuseks  3) ostan suitsukala (ahvenat vöi turska vmt kus roogusid ei ole), majoneesi, muna, mugulsibulat  Suitsukalast, sibulast, munast ja majoneesist teen ühe mehise kalasalati. Seejärel lapin kandikule paraja koguse saibiviile ja neile panen kalasalati kihi. Siis jälle kiht saibi ja siis jälle kiht kalasalatit. Niikaua kui saibi jätkub vöi kuni salat otsa saab.  Siis mätsin kogu  kupatuse toorjuustuga külgedelt ja pealt kokku, panen kaunistuseks peale kalamarja (vahel kui meeles on ka löhepasteeti nö kreemiseks kaunistuserks), ja peterselli ja mida iganes veel fantaasia sel hetkel välja pakub.  Siis lasen sellel tordil üleöö külmikus mädida ja hommikuks on see Karuisale sünnipäevaseks hommikusöögiks valmis.  Väga maitsev värk, igatahes. Ja lükkab ümber legendi, et karud vaid magusaga maiustavad.